Virkelig dejligt hus, der til fulde lever op til forventningerne fra billederne. Huset fungerer som det skal og overtages fuldstændig rengjort med rent sengetøj og håndklæder. Den lille gårdhave og tagterrassen med grill udgør det perfekte sted at spise sine måltider udenfor, de dage man ikke spiser ude. Placeringen er perfekt under 5 min. gang fra Placa Major.
Der hører garage til huset, hvor der er god plads til både bil og f.eks. cykler eller andet udstyr. Smal gade, så vær opmærksom på at det kan være svært af manøvrere en stor bil ind i garagen.
Alle soveværelser ligger på 1. sal.
Vi giver vores bedste anbefalinger til Francesca og Joan, der var de bedste værter. Det lå dem meget på sinde, at vi faldt godt til og vi havde haft en god ferie og været tilfredse med deres hjem.
Vi kommer gerne tilbage!
Steffen og Camilla